**Inovovaný Školský vzdelávací program**

**„Škola pre prax“**

**Vzdelávacia oblasť Človek a spoločnosť**

**Učebné osnovy predmetu rozširujúca občianska náuka**

**Podmienky, organizácia a rozsah vyučovania predmetu**

* Predmet rozširujúca občianska náuka A – je voliteľný predmet, ktorý škola ponúka v rozsahu 3 vyučovacích hodín týždenne v treťom (siedmom) ročníku štúdia a následne pokračuje v štvrtom (ôsmom) ročníku; to znamená model 3+3.
* Predmet rozširujúca občianska náuka B – je voliteľný predmet, ktorý škola ponúka v rozsahu 5 vyučovacích hodín.
* Vyučuje sa v skupinách vytvorených zo všetkých tried daného ročníka. Delenie je závislé od možností školy a možné je pri počte prihlásených žiakov vyššom ako 24.
* Požiadavky na učiteľa: učiteľ strednej školy s 1. atestáciou s aprobáciou predmetu občianska náuka.
* Materiálno-technické požiadavky: osobitné nie sú.

**Charakteristika učebných osnov**

Učebné osnovy predmetu rozširujúca občianska náuka sú pedagogický dokument, ktorý stanovuje očakávaný výkon žiaka a rozsah pojmov, vzťahov a zákonitostí na ktorých tento výkon má získať. Zároveň umožňuje rozvíjanie kľúčových, no osobitne špecifických (expertných, predmetových) kompetencií žiakov, ako špecifickej zložky profilu absolventa školy.

UO pozostávajú z charakteristiky a cieľov predmetu, ktoré sa konkretizujú v štandarde predmetu. **Výkonový štandard** predstavuje očakávania zručností a výkonu žiakov. Tieto očakávania a výkony môže učiteľ bližšie špecifikovať, konkretizovať a rozvíjať v podobe ďalších učebných cieľov, učebných úloh, otázok či testových položiek s prihliadnutím na aktuálne kognitívne schopnosti žiakov. **Obsahový štandard** je vymedzený učivom, ktoré je štruktúrované podľa jednotlivých tematických celkov. Obsahový štandard je formálne vymedzený pojmami pri každom tematickom celku. Stanovený učebný obsah môže učiteľ tvorivo modifikovať podľa požiadaviek žiakov.

**Vzdelávací štandard predmetu** rozširujúca občianska náuka nadväzuje na koncepciu predmetu občianska náuka. Je koncipovaný tak, aby vytváral možnosti na tie kognitívne činnosti žiakov, ktoré operujú s pojmami, akými sú hľadanie, pátranie, skúmanie, objavovanie, hodnotenie, lebo v nich spočíva základný predpoklad poznávania a porozumenia prítomnosti. V tomto zmysle nemajú byť žiaci len pasívnymi objektmi výučby a konzumentmi hotových poznatkov a informácií, ktoré si majú len zapamätať a následne zreprodukovať.

**Koncepcia (výchovno-vzdelávacia stratégia) predmetu** rozširujúca občianska náuka je zameraná na rozvoj kompetencií študenta. Aby to, čo sa naučí, využil pri vstupe do reálneho života, pri vytváraní vlastného hodnotového systému, v kritickom myslení a tvorivosti. Aby bol schopný sa presadiť na pracovnom trhu, aby vedel komunikovať, prezentovať svoju prácu, argumentovať, pracovať v tíme, vedieť sa efektívne učiť, spracovávať informácie, vedieť organizovať akcie, aby bol podnikavý, aby si vážil svoju kultúru a zároveň bol tolerantný k prejavom iných kultúr a inakosti. Aby sa stal aktívnym občanom v občianskej spoločnosti.

**Charakteristika predmetu**

Rozširujúca občianska náuka patrí k predmetom, ktoré sú súčasťou vzdelávacej oblasti Človek a spoločnosť – občianska náuka, dejepis, geografia, je v úzkom prepojení na vzdelávaciu oblasť Človek a hodnoty – etická a náboženská výchova a taktiež na vzdelávaciu oblasť Umenie a kultúra.

Povinnou súčasťou obsahu ROBNA sú **prierezové témy,** ktoré sa spravidla prelínajú cez vzdelávacie oblasti:

* multikultúrna výchova,
* mediálna výchova,
* osobnostný a sociálny rozvoj,
* tvorba projektu a prezentačné zručnosti.

**Multikultúrna výchova**

Charakteristika prierezovej témy:

Multikultúrna výchova je zameraná na rozvoj poznania rozličných tradičných aj nových kultúr a subkultúr, akceptáciu kultúrnej rozmanitosti ako spoločenskej reality a rozvoj tolerancie, rešpektu a prosociálneho správania a konania vo vzťahu ku kultúrnej odlišnosti. Bude sa využívať na hodinách, kde sa bude riešiť problematika: Kultúra, kultúrny vzorec, odlišnosti kultúr, subkultúra, marginálna kultúra, Svetové náboženstvá

**Mediálna výchova**

Charakteristika prierezovej témy:

Mediálna výchova umožňuje žiakom, aby si osvojili stratégie kompetentného zaobchádzania s rôznymi druhmi médií a ich produktmi a súčasne umožňuje u žiakov rozvinúť spôsobilosť zmysluplne, kriticky a selektívne využívať médiá a ich produkty.

Bude sa využívať na hodinách, kde sa bude riešiť problematika: Voľný čas – záujmy, Masová kultúra – umelecká kultúra, Spoločenské organizácie a inštitúcie pracujúce s mládežou, Dopyt po práci, ponuka práce, cena práce – mzda

**Osobnostný a sociálny rozvoj**

Charakteristika prierezovej témy:

Osobnostný a sociálny rozvoj je zameraný na rozvoj osobnosti žiaka v oblasti osobnostnej, sociálnej mravnej.

Bude sa využívať na hodinách, kde sa bude riešiť problematika: Osobnosť a jej vlastnosti – schopnosti, motívy, charakter a postoje, Temperament dynamické vlastnosti osobnosti, Sociálne roly a sociálne pozície, Konflikt rolí, Rodina a manželstvo, funkcie rodiny, Škola – rola žiaka, rola učiteľa, školská samospráva, Práva a povinnosti v škole, Ľudské práva a občianske práva, Pracovný trh v EÚ, Písomné materiály uchádzača o zamestnanie – žiadosť o prijatie do pracovného pomeru, motivačný list, profesijný životopis, prihláška na štúdium VŠ

**Tvorba projektu a prezentačné zručnosti**

Charakteristika prierezovej témy:

Tvorba projektu a prezentačné zručnosti rozvíja u žiakov kompetencie tak, aby vedeli komunikovať, argumentovať, používať informácie a pracovať s nimi, ako aj prezentovať svoju prácu písomne aj verbálne s použitím informačných a komunikačných technológií. Bude sa využívať na hodinách, kde sa bude pracovať s pramenným textom, rôznymi dokumentmi, napr. Dokumenty ľudských práv a systém ochrany ľudských práv, prezentácie k jednotlivým témam podľa potreby.

**Poslanie predmetu**

Vyučovací predmet rozširujúca občianska náuka nadväzuje na predmet občianska náuka a poskytuje študentom **rozširujúce** vedomosti z tematických celkov spločensko-vedných predmetov: Človek ako osobnosť, Človek a spoločnosť, Občan a štát, Občan a právo, Ľudské práva, Základné ekonomické problémy a ich riešenie, finančná gramotnosť a filozofický exkurz.

.

ROBN je určená študentom, ktorí majú záujem o spoločenskú problematiku. Je koncipovaná tak, aby poskytla čo najširšie možnosti pre rozširovanie, prehlbovanie, systematizáciu a zovšeobecňovanie vedomostí zo všetkých spoločenskovedných disciplín. Študenti ROBN nadväzujú na zvládnuté učivo z predmetu občianska náuka v druhom ročníku. V obsahovej oblasti štruktúra tematických celkov rešpektuje poznatky spoločenských vied a vychádza z cieľových požiadaviek na maturitnú skúšku z občianskej náuky.

ROBN pokračuje aj v štvrtom ročníku a oktáve trojhodinovou dotáciou nadväzujúc na učivo OBN v  treťom ročníku. Končí maturitnou skúškou. Odporúča sa študentom, ktorí chcú pokračovať vo vysokoškolskom štúdiu v oblasti spoločenských vied (politológia, politické vedy, ekonomické vedy, cestovný ruch, medzinárodné vzťahy, psychológia, sociológia, religionistika, etika, občianska náuka, sociálna práca, špeciálna pedagogika, personálny manažment, cudzie jazyky).

Žiaci sa oboznamujú s najvýznamnejšími spoločenskými javmi a procesmi, ktoré sa premietajú do ich každodenného života, učia sa vnímať svet integrujúco vo vzájomnom vzťahu rodiny – komunity – národa – štátu – medzinárodných spoločenstiev. ROBN otvára priestor na kultivovanie individuálnych a spoločenských spôsobilostí, učí vidieť veci a javy vo vzájomných súvislostiach, ponúka argumenty, inšpiruje k tvorivému riešeniu otázok dôležitých pre vzdelanostnú spoločnosť.

**Kompetencie**

ROBN vytvára na vyučovacích hodinách priestor na rozvoj takých kompetencií, ako sú:

* **komunikatívne a sociálno-interakčné spôsobilosti** – ústne aj  písomne sa vyjadrovať, argumentovať svoje názory, postoje, spracovávať a využívať písomné materiály, vysvetľovať a riešiť problémové úlohy a situácie komplexného charakteru, čítať, rozumieť a  využívať text – hlavne celok Človeka jedinec;
* **intrapersonálne a interpersonálne spôsobilosti** – vedieť regulovať správanie, vedieť sa zapojiť do pracovných aj spoločenských vzťahov, pracovať v tíme, preberať zodpovednosť sám za seba a za prácu iných, rozvíjať schopnosť starať sa o svoje zdravie a životné prostredie, rešpektovať všeľudské etické hodnoty, uznávať ľudské práva a slobody, tvorivo diskutovať, presvedčivo argumentovať, vyjadriť stanoviská a zaujímať sa o stanoviská iných, učiť sa byť tolerantný k názorom iných, pri obhajobe svojich názorov sa učiť rešpektovať právo iných na vlastný názor – hlavne celok Človeka spoločnosť;
* **spôsobilosť tvorivo riešiť problémy** – identifikovať problém, analyzovať ho, stanoviť efektívny postup riešenia;
* **spôsobilosť ako sa správne učiť –** vedieť sa efektívne učiť po celý život, prispôsobovať sa zmenám, byť flexibilný, tvoriť vlastné životné portfólio,  vedieť sa zaradiť do pracovného života;
* **spôsobilosť využívať informačno-komunikačné technológie** – rozvíjať základné zručnosti pri práci s osobným počítačom a internetom, samostatné vyhľadávanie informácií, ich následná prezentácia, vypracovanie referátov s následnou prezentáciou, diskusie a podobne;
* **kultúrne kompetencie - v**ážiť si vlastnú kultúru a kultúru iných ľudí, z  iných krajín sveta, uvedomiť si, do akej miery je obohacujúca – hlavne pri realizácie cieľov prierezovej témy multikultúrna výchova a výchova k ľudským právam;
* **kompetencie v  oblasti matematiky** **a  prírodovedných javov** – používať matematické modely logického a priestorového myslenia a prezentácie (vzorce, modely, štatistiku, diagramy, grafy, tabuľky), predovšetkým v učive zo sociologickej oblasti – spoločenské fenomény doby, patologické javy v spoločnosti, kultúrne a sociálne zmeny.

ROBNA očakáva vnútornú motiváciu žiakov. Žiak musí vidieť zmysel toho, čo sa učí. Mal by byť zvedavý, mať záujem učiť sa, riešiť úlohy a byť aktívny pri ich riešení.

**Rozvoj všeobecného profilu absolventa**

* má osvojené funkčné znalosti a kompetencie z oblasti prírodných a spoločenských vied, ktoré sú vymedzené vzdelávacími štandardami;
* efektívne komunikuje v materinskom, resp. vo vyučovacom jazyku a vo dvoch cudzích jazykoch;
* má osvojené matematické princípy a postupy tak, že ich dokáže využiť v praktickom živote a pri ďalšom štúdiu/pracovnom zaradení;
* ovláda a využíva pri svojom vzdelávaní a tvorbe súčasné informačno-komunikačné technológie;
* vie vyhodnotiť a zaujať kritický postoj k informáciám, vrátane masmediálnych informácií;
* uvedomuje si svoje schopnosti, silné a slabé stránky a v súlade s nimi sa rozhoduje pre ďalšie/celoživotné vzdelávanie a svoju budúcu profesiu;
* akceptuje a uplatňuje ľudské práva vo vzťahu k sebe a iným, rešpektuje inakosť v spoločnosti;
* je si vedomý svojich občianskych práv a povinností, uvedomuje si význam a potrebu občianskej angažovanosti v národnom a globálnom kontexte;
* uznáva a je pripravený v praxi aplikovať demokratické princípy spoločnosti;
* zaujíma sa o svet a ľudí okolo seba, je pripravený aktívne chrániť ľudské a kultúrne hodnoty a životné prostredie na Zemi.

**CIELE PREDMETU**

Cieľom predmetu ROBN je sprostredkovať informácie, ktoré nadväzujú na základné vedomosti z predmetu občianska náuka. Prehĺbiť a upevniť poznatky z oblasti psychológie, sociológie, práva, politológie a ľudských práv. Čo najviac aktivizovať žiakov pri samostatnom vyhľadávaní informácií, ich následnej prezentácii.

**Cieľom je:**

* samostatnosť prístupu pri riešení problémov,
* nadobudnutie argumentačných schopností a prostredníctvom analýzy, syntézy a hodnotenia preveriť schopnosť prezentovať výsledky vlastnej práce v podobe eseje, seminárnej práce, projektu,
* schopnosť prezentovať a obhajovať vlastné názory,
* vedieť sa orientovať v zložitom systéme noriem a hodnôt súčasnej spoločnosti,
* získať základné kompetencie, pomocou ktorých môžu žiť život aktívneho občana v občianskej spoločnosti,
* formovať záujem a aktívny postoj k veciam verejným.

**Žiaci**

* pochopia jedinečnosť a neopakovateľnosť každého človeka v spoločnosti,
* utvoria si vedomie vlastnej identity a identity druhých ľudí,
* akceptujú vlastnú osobnosť a osobnosť druhých ľudí,
* rešpektujú a uplatňujú mravné princípy a pravidlá spoločenského spolunažívania a prebratiu zodpovednosti za vlastné názory, správanie sa a dôsledky konania,
* zorientujú sa v spoločenských, politických a právnych faktoch, tvoriacich rámec každodenného života,
* uvedomia si práva a povinnosti občana Slovenskej republiky,
* rešpektujú základné princípy demokracie a tolerancie,
* dokážu ochrániť a presadzovať svoje osobné práva,
* si dokážu uvedomiť zodpovednosť za seba,
* uplatnia vhodné komunikačné prostriedky k vyjadrovaniu vlastných myšlienok, citov, názorov a postojov, k obhajovaniu vlastných postojov a k primeranému obhajovaniu svojich práv,
* nadobudnú rešpekt ku kultúrnym, náboženským a iným odlišnostiam ľudí a spoločenstiev.

**Tematické celky**

Časovo- tematické plány zabezpečujú organizačnú (nie didaktickú) stránku výučby predmetu, a **preto vychádzajú z tematických celkov.**

1. **Človeka ako osobnosť**
2. **Človeka a spoločnosť**
3. **Občan a štát**
4. **Občan a právo, Ľudské práva**

**Vzdelávacie štandardy**

Didaktické plánovanie vychádza z týchto požiadaviek na výkon:

**Zapamätanie a porozumenie**

Žiak vie:

* pochopiť význam psychológie, sociológie, práva, politológie, ekonómie a filozofie pre jednotlivca,
* odhadnúť príčiny správania sa a konania ľudí,
* pochopiť význam dodržiavania práva v živote jednotlivca,
* formovať právne vedomie,
* vysvetliť pojmy, udalosti, javy a procesy vo vzájomných vzťahoch,
* ochrániť a presadzovať svoje osobné práva,
* zoraďovať fakty a udalosti chronologicky,
* pracovať s dokumentmi, vyhľadávať a zhromažďovať informácie,
* uvedomiť si zodpovednosť za seba,
* používať odbornú terminológiu,
* vysvetliť a vyjadriť vlastnými slovami dianie v spoločnosti,
* ilustrovať na príkladoch možnosti spoločenského angažovania sa jednotlivca,
* opísať možné dopady negatívnych a patologických javov v spoločnosti,
* pracovať s printovými a multimediálnymi zdrojmi informácií,
* vyhľadávať informácie v internetovej sieti.

**Aplikácia a analýza**

Žiak je schopný

* klasifikovať a analyzovať pojmy, javy a procesy,
* vybrať základné znaky faktov, javov a procesov,
* porovnať fakty, javy a procesy,
* určiť príčiny a dôsledky faktov, javov a procesov,
* rozlíšiť a interpretovať pramenný materiál
* analyzovať odborný text, zovšeobecňovať a syntetizovať poznatky,
* aplikovať vedomosti z iných predmetov,
* aplikovať vedomosti do zručností,
* abstraktne myslieť,
* identifikovať príznaky a príčiny rôznych javov v spoločnosti a možnosti ich riešenia.

**Hodnotenie, posúdenie, tvorba**

Žiak dokáže:

* zhodnotiť na základe štatistických údajov sociálne a kultúrne zmeny na Slovensku a ich dôsledky pre sociálne skupiny a jednotlivca,
* zovšeobecňovať a syntetizovať poznatky,
* rozlišovať a chápať etické hodnoty,
* uvedomiť si zviazanosť spoločenských vied – psychológie, sociológie, práva, politológie, ekonómie a filozofie so životom spoločnosti,
* zaujať postoj k globálnym problémom ľudstva,
* zdokumentovať dopady negatívnych spoločenských javov v logickej súvislosti,
* kultivovane argumentovať v prospech svojho názoru,
* akceptovať, tolerovať inakosť,
* dokáže oponovať a zdôvodniť svoje stanovisko,
* prezentovať svoj názor a postoj na daný problém,
* pracovať v kolektíve a byť preň prínosom,
* navrhnúť riešenie na spoločenský problém,
* chápať nevyhnutnosť spoločenských zmien,
* zhodnotiť úlohu a podiel masovokomunikačných prostriedkov na vytváraní verejnej mienky,
* posúdiť problém náboženskej neznášanlivosti,
* hľadať zmysel života a utvárať si hodnotový systém.

**ROBNA – 3. ročník**

1. **ČLOVEK AKO OSOBNOSŤ / základy psychológie**
2. 1 Zapamätanie a porozumenie

Žiak vie:

* Definovať kľúčové pojmy z tematického celku Človek ako osobnosť
* Vymenovať základné **úrovne ľudskej psychiky**, **psychické procesy, stavy a vlastnosti**
* Vymenovať a vysvetliť dva základné **determinanty ľudskej psychiky**
* Vysvetliť príčiny odlišnosti ľudí a rôznorodosť prejavov ich správania
* Vysvetliť zásady **psychohygieny**
* Opísať, ako človek vníma, prežíva a poznáva skutočnosť, seba a druhých ľudí a čo vplýva na jeho vnímanie a poznávanie

1. 2 Aplikácia a analýza

Žiak je schopný:

* Porovnať rôzne **metódy učenia**
* Aplikovať rôzne poznatky z oblasti psychológie pri sebapoznávaní, poznávaní druhých a pri voľbe profesijnej orientácie
* Identifikovať príčiny **stresu** a uviesť **dôsledky stresu**
* Analyzovať vlastnú **osobnosť** a priradiť sa do **typológie temperamentu**
* Identifikovať príznaky poruchy príjmu potravy – anorexie, bulímie
* Prakticky využiť poznatky zo psychológie v každodennom živote

1. 3 Hodnotenie, posúdenie, tvorba

Žiak je schopný

* Posúdiť vhodné spôsoby vyrovnávania sa s náročnými životnými situáciami
* Navrhnúť stratégiu zvládnutia stresu v školskom prostredí
* Navrhnúť riešenia na zvládnutie záťažových stresových situácií
* Vytvoriť seminárnu prácu, powerpointovú prezentáciu na zadanú tému, odprezentovať ju a viesť diskusiu

1. 4 Pojmy

Ľudská psychika, osobnosť, prežívanie, správanie, vlastnosti, procesy stavy, vnímanie, potreby, pozorovanie, pamäť, myslenie, emócie, schopnosti, nadanie, motívy a postoje, učenie, inteligencia, temperament, zdravie a stres, stresory, psychohygiena, poradenstvo a prevencia,

**Témy:**

1. Psychológia – jej vznik, história, vývoj
2. Psychológia – jej predmet, pojmy, metódy
3. Psychologické odvetvia, disciplíny, psychologické smery
4. Podstata ľudskej psychiky – prežívanie a správanie
5. Organizmus a prostredie
6. Determinácia ľudskej psychiky
7. Dedičnosť a prostredie
8. Výchova – demokratická, liberálna, autoritatívna
9. Učenie – typy, druhy učenia,
10. Ako skvalitniť proces učenia, krivka zabúdania
11. Sociálne prostredie, tvorivá činnosť človeka
12. Psychické procesy a stavy
13. Psychické procesy a stavy
14. Osobnosť človeka – bio-psycho-sociálno-kultúrny systém
15. Psychológia osobnosti – aktivačno-motivačné vlastnosti osobnosti
16. Psychológia osobnosti – výkonové a vzťahovo-postojové vlastnosti osobnosti
17. Psychológia osobnosti – dynamické vlastnosti osobnosti – temperament
18. Typológia osobnosti – konštitucionálna (Kretschmerova) a psychologická (Sprangerova)
19. City – afekty, nálady, vášne, strach, tréma, zlosť
20. Psychické zdravie a stres, civilizačné choroby
21. Psychické zdravie a stres –prevencia, psychohygiena, relaxačné cvičenia,
22. Poruchy príjmu potravy - anorexia, bulímia
23. Význam psychológie v každodennom živote človeka
24. Opakovanie
25. Opakovanie
26. **ČLOVEK A SPOLOČNOSŤ / základy sociológie**

2.1 Zapamätanie a porozumenie

Žiak vie:

* Vie definovať pojem **sociálna skupina, rodina, komunikácia, deviácia, spoločenská interakcia, status, rola**
* Vie vymenovať jednotlivé typy sociálnych skupín
* Vysvetliť rozdiely v jednotlivých typoch rodín
* Vysvetliť svoje práva a povinnosti v škole
* Popísať konkrétnu spoločenskú organizáciu, inštitúciu v svojom okolí
* Popísať prejavy **sociálno-patologického správania jednotlivca** v spoločnosti
* Objasniť podstatu niektorých sociálnych problémov v spoločnosti
  1. Aplikácia a analýza

Žiak je schopný:

* Analyzovať príčiny krízy v manželstve a rodine
* Na príkladoch uviesť k akým dôsledkom môžu viesť predsudky a nerešpektovanie kultúrnych odlišností
* Identifikovať porušenie všeobecne platných zásad v medziľudských vzťahoch
* Určiť **prejavy** **extrémizmu** v spoločnosti
* Rozlíšiť a na príkladoch vysvetliť rozdiely medzi typmi rodinnej výchovy
* Identifikovať typické **znaky deštruktívneho kultu**
* Uplatniť **zásady komunikácie** v spoločenskom styku
  1. Hodnotenie, posúdenie, tvorba

Žiak je schopný

* Posúdiť charakter sociálnych vzťahov v sociálnych skupinách a medzi sociálnymi skupinami
* Prezentovať kultivovane svoj postoj k rôznym sociálnym fenoménom (homosexualitu, registrované partnerstvo, sexuálne deviácie, bezdomovectvo, migranti...)
* Zdôvodniť svoj postoj na rôzne spoločenské fenomény
* Argumentovať v prospech svojho názoru, postoja
* Vie zdôvodniť dôležitosť charakterových vlastností pri výbere životného partnera
  1. Pojmy

Spoločnosť, kultúra, multikultúra, socializácia, resocializácia, konformita, konvencia, uniformita, sociálne vzťahy, sociálne skupiny, sociálna rola, konflikt rolí, sociálny status, sociálna pozícia, rodina, typy rodín, manželstvo, škola, normy správania, deviácia, sekta, kult, sociálne problémy – kriminalita, extrémizmus, terorizmus

**Témy:**

1. Sociálna psychológia, sociálna interakcia,
2. Socializácia, personalizácia, konformita, konvencia, uniformita
3. Spoločenský status a spoločenská rola, konflikt rolí
4. Utečenec, azylant, migrant-emigrant-imigrant, bezdomovec
5. Komunikácia v spoločnosti
6. Komunikácia – problémy v komunikácii
7. Sociálne skupiny
8. Sociálne skupiny
9. Škola ako sociálna skupina
10. Sociálne správanie, sociálne nerovnosti, sociálna stratifikácia
11. Sociálna zmena, globalizácia
12. Sociológia ako teoreticko-praktická veda
13. Kultúra
14. Kultúra, subkultúra, multikultúra, marginálna kultúra
15. Sociálne problémy – šikana
16. Sociálne problémy – extrémizmus
17. Sociálne problémy – terorizmus
18. Deviantné správanie – sociálne deviácie
19. Deviantné správanie – sexuálne deviácie
20. Zhubné sekty a kulty
21. Medziľudské vzťahy – priateľstvo, zamilovanosť, láska
22. Rodina, postavenie rodiny v spoločnosti
23. Opakovanie
24. Opakovanie

**3. OBČAN A ŠTÁT / základy politológie**

3.1 Zapamätanie a porozumenie

Žiak vie:

* Definovať pojem **štát, štátna moc, národ, demokracia, ľudské práva, ústava**
* Popísať akú funkciu plní v štáte ústava a ktoré oblasti upravuje
* Vie vymenovať a popísať štátne symboly
* Vymenovať základné znaky a funkcie štátu
* Vymenovať jednotlivé zložky **politického systému** a uviesť ich úlohu
* Vysvetliť, prečo je štátna moc v SR rozdelená na tri zložky
* Vysvetliť podstatu demokracie a uviesť príklady
* Objasniť podstatu a význam **politického pluralizmu**
* Popísať, akú funkciu plní v štáte ústava a ktoré oblasti upravuje

3.2 Aplikácia a analýza

Žiak je schopný:

* Rozlíšiť a porovnať historické a súčasné typy štátov (formy vlád)
* Rozlíšiť a porovnať funkcie a úlohy orgánov štátnej moci
* Analyzovať ľudské práva a základné v Ústave SR
* Analýzou textu, obrázku alebo modelovej situácie určiť o akú skupinu ľudských práv ide
* Uviesť príklady **občianskych iniciatív** – ako môže občan ovplyvňovať spoločenské dianie v obci v štáte
* Identifikovať na vybraných príkladoch výhody a nevýhody priamej/nepriamej demokracie a **volebných systémov**
* Rozpoznať na konkrétnych situáciách porušenie ľudských práv a prejavy diskriminácie
* Porovnať právomoci orgánov štátnej moci a územnej a miestnej samosprávy SR

3.3 Hodnotenie, posúdenie, tvorba

Žiak dokáže:

* Zhodnotiť význam komunálnych, parlamentných, prezidentských volieb, volieb do vyšších územných celkov a do Európskeho parlamentu a ich dopad na každodenný život občanov SR
* Navrhnúť okruhy problémov, s ktorými sa môže občan obrátiť na jednotlivé štátne inštitúcie
* Prezentovať príklady porušenia princípov **právneho štátu**, príklady porušenia ľudských práv
* Obhajovať svoje práva, rešpektovať ľudské práva druhých ľudí a osobne sa angažovať proti ich porušovaniu
* Zdôvodniť, že nie všetko čo človek chce, chce má na to aj právo
* Zdôvodniť, prečo je potrebné rozdelenie moci v štáte
* Rešpektovať práva národnostných menšín

3.4 Pojmy

Znaky štátu, formy štátu, funkcie štátu, štátne symboly, právny štát, Ústava SR, deľba štátnej moci, sústava štátnych orgánov, suverenita, princípy demokracie, štátny režim, politické strany, pluralizmus, liberalizmus, konzervativizmus, parlamentarizmus, voľby, volebný systém, ľudské práva, práva menšín

**Témy:**

1. Politológia ako veda
2. Politika ako prax
3. Štát – znaky štátu
4. Ústava SR – preambula, 9 hláv, 156 článkov
5. Štát – štátna moc, deľba štátnej moci
6. Štát – štátna moc, deľba štátnej moci
7. Formy štátu
8. Formy vlády – typy štátov, republika, monarchia
9. Politický režim – demokratický, nedemokratický
10. Totalitný štát – jeho charakteristické znaky
11. Občianska spoločnosť – aktivita a pasivita v demokracii
12. Demokracia a základné princípy demokracie
13. Formy demokracie – priama, nepriama, poslanec
14. Politické strany, pluralizmus
15. Politický systém
16. Voľby – volebný systém
17. Voľby – volebný systém
18. Národ a menšiny v politike
19. Opakovanie
20. Opakovanie

**4. OBČAN A PRÁVO, ĽUDSKÉ PRÁVA**

4.1 Zapamätanie a porozumenie

Žiak vie:

* Žiak vie: definovať pojem **morálka**, **právo, právna norma, verejné a súkromné právo, právny systém, odvetvia práva**
* Vysvetliť rozdiel medzi morálnymi a právnymi normami
* Vymenovať hierarchiu právnych predpisov podľa **právnej sily**
* Vysvetliť kedy vzniklo právo a s čím súvisí jeho vznik
* Charakterizovať právny systém
* Pozná základné **práva spotrebiteľa**
* Uviesť , ktoré štátne orgány vydávajú právne predpisy aj ako a kde sú zverejňované
* Uviesť dokumenty, ktoré zakotvujú **ľudské práva**
* Vysvetliť systém ochrany zabezpečujúci ochranu ľudských práv.
  1. Aplikácia a analýza

Žiak dokáže:

* Vymedziť predmet **trestného, občianskeho a rodinného práva**
* Určiť rozdiel medzi **fyzickou a právnickou osobou**
* Rozlíšiť právnu **spôsobilosť na právne úkony**
* Rozlíšiť na príkladoch **korupčné konanie**
* Na príkladoch uviesť svoje práva i práva iných
* Porovnať **verejné a súkromné právo**
* Porovnať jednotlivé druhy **vyživovacej povinnosti**
* Rozlíšiť náplň činnosti orgánov právnej ochrany, uviesť príklady právnych problémov, s ktorými sa môžu občania na nich obrátiť
  1. Hodnotenie, posúdenie, tvorba

Žiak dokáže:

* Zdôvodniť, že nie všetko čo človek chce, chce má na to aj právo.
* Odôvodniť účel sankcií pri porušení právnych noriem
* Zdôvodniť opodstatnenosť petície v **právnom štáte**
* Obhájiť svoje práva, rešpektovať ľudské práva druhých ľudí a osobne sa angažovať proti ich porušovaniu.
  1. Pojmy:

Morálka, právo, normy správania, právne normy, právny systém, odvetvia práva, právna kultúra, občianske právo, rodinné právo, trestné právo, korupcia, právne inštitúcie, subjekty práva, legislatívny proces, právny štát, ochrana spotrebiteľa, ľudské práva, prirodzené práva, občianske práva, gender, ombudsman, OSN,

**Témy**

1. História a vývoj práva
2. Morálka a právo
3. Odvetvia práva a právny systém v SR
4. Odvetvia práva a právny systém v SR
5. Súčasti verejného a súkromného práva
6. Občianske právo
7. Rodinné právo
8. Trestné právo
9. Hierarchia právnych predpisov
10. Ústava – základný zákon
11. Ústava – základný zákon, štátne symboly SR
12. Právne inštitúcie
13. Orgány ochrany práva – súdy, prokuratúra, advokácia, notariáty, polícia SR
14. Orgány ochrany práva – súdy, prokuratúra, advokácia, notariáty, polícia SR
15. Práva spotrebiteľa, ochrana spotrebiteľa
16. Pracovné právo – pracovno-právny vzťah
17. Pracovné právo a pracovno-právny vzťah
18. Zákon o zamestnanosti
19. Právny štát
20. Právny štát
21. Opakovanie
22. Opakovanie
23. Ľudské práva, prirodzené práva, občianske práva
24. Generácie ľudských práv
25. Ombudsman, Systém ochrany ĽP – vnútroštátny, medzinárodný
26. Gender
27. OSN
28. Dokumenty o ľudských právach
29. Práva dieťaťa
30. Opakovanie

100.Opakovanie

**ROBNA – 4. ročník**

* 1. **ZÁKLADNÉ EKONOMICKÉ PROBLÉMY A ICH RIEŠENIE, FINANČNÁ GRAMOTNOSŤ**

1.1 Zapamätanie a porozumenie

Žiak vie:

* Definovať pojmy: **ekonómia, ekonomika, typy ekonomík, trhový mechanizmus, trh, peniaze**
* Vysvetliť pojem **vzácnosť**
* Charakterizovať štyri typy ekonomík
* Charakterizovať typológiu ekonomiky SR
* Objasniť správanie sa **subjektov na trhu**
* Vysvetliť špecifiká **trhu práce**

1.2 Aplikácia a analýza

Žiak dokáže:

* Porovnať rôzne typy ekonomík z hľadiska ich prístupu k riešeniu **základných ekonomických otázok**
* Porovnať jednoduchú a zložitú **reprodukciu**
* Rozlíšiť **krivku ponuky a krivku dopytu**
* Porovnať formy podnikania v SR
* Porovnať základné **bankové produkty** – bankový účet elektronické bankovníctvo, platobná karta, úver a produkty poisťovní
* Rozlíšiť základné **typy daní**
* Kriticky posúdiť svoje zdravotné, osobné a kvalifikačné predpoklady pri profesijnej orientácii
* Dokumentovať na rôznych príkladoch výhody a nevýhody typov ekonomík
* Identifikovať príčiny **nezamestnanosti** a možnosti jej riešenia
* Vyhľadať informácie o zamestnaní v rôznych typoch médií.
  1. Hodnotenie, posúdenie, tvorba

Žiak dokáže:

* Uviesť výhody a nevýhody podnikania
* Zaujať postoj k prehlbovaniu sociálnych rozdielov medzi bohatými ma chudobnými
* Dokumentovať dopady globálneho trhu na prírodu i na človeka
  1. Pojmy:

ekonómia, ekonomika, zákon vzácnosti, potreba, statok, typy ekonomík, trhový mechanizmus, trh, peniaze, ekonomické subjekty, ponuka, dopyt, konkurencia, produkčný reťazec, povolanie, zamestnanie, práca, mzda, nezamestnanosť, úrady práce, živnosti, obchodné spoločnosti, FO, PO, peniaze, banky, poisťovne, dane, euro, EÚ,

**Témy:**

1. Vývoj ekonomického myslenia

2. Ekonómia ako veda, ekonómia ako prax

3. Základné ekonomické pojmy, problém vzácnosti

4. Základné ekonomické otázky, ekonomické subjekty

5. Typy ekonomík

6. Trhové hospodárstvo, trhový mechanizmus

7. Druhy a typy trhov

8. Proces tvorby cien a trhová rovnováha

9. Konkurencia, marketing, reklama

10. Trh práce – ponuka, dopyt

11. Zamestnanie, povolanie, mobilita práce, pracovný trh v EÚ, celoživotné vzdelávanie

12. Cena práce, formy odmeňovania a mzda, benefity

13. Nezamestnanosť a jej formy

14. Úloha úradov práce a iných inštitúcií pri riešení nezamestnanosti

15. Kvalifikácia a rekvalifikácia

16. Nezamestnanosť a jej sociálnoekonomický dopad, životné minimum

17. Vzdelávanie a príprava na výber povolania – ISTP, internet

18. Pohovor do zamestnania a písomné materiály uchádzača

19. Vstup na pracovný trh SR a EÚ, globalizácia pracovného trhu

20. Podnikanie – jedna z foriem uplatnenia sa na pracovnom trhu

21. Právne formy podnikania v SR, FO, PO, obchodný register

22. Peniaze – formy a funkcie peňazí, finančné trhy

23. Inflácia

24. EURO v SR

25. Bankový a menový systém SR,

26. Komerčné banky, NBS, Európska centrálna banka

27. Produkty bánk

28. Úver, úrok,

29. Daňová sústava, dane

30. Priame a nepriame dane

31. Poisťovne a poistenie zdravotné, sociálne, komerčné

32. Európska únia – jej ciele a úlohy, výhody a nevýhody vstupu do EÚ

33. Opakovanie

34.Opakovanie

**2. FILOZOFICKÝ EXURZ (Čo je filozofia a k čomu je dobrá, Filozofický spôsob osvojovania sveta)**

2.1 Zapamätanie a porozumenie

Žiak vie:

* Definovať základné pojmy: :mýtus, filozofia, ontológia, gnozeológia, idealizmus, materializmus, dialektika, metafyzika, monizmus, dualizmus, pluralizmus, determinizmus, indeterminizmus,
* Uviesť základné identifikačné znaky filozofie, vedy, náboženstva
* Uviesť, ktoré témy, resp. problémy sú ťažiskové pre jednotlivé obdobia dejín filozofie
* Ilustrovať prostredníctvom filozofických textov rôzne návody na dobre prežitý život
* Predstaviť základné stratégie filozofie navrhované k dosahovaniu pravdivého (nepochybného) poznania a konfrontovať ich s argumentačnou bázou filozofických prístupov, ktoré uvedený nárok spochybňujú
* Vysvetliť principiálnu odlišnosť mytologického a filozofického uvažovania
* Vysvetliť rozdiel medzi sociálnou utópiou a otvorenou spoločnosťou
* Vysvetliť príčiny relativizácie alebo naopak absolutizácie hodnôt v dejinách
  1. Aplikácia a analýza

Žiak dokáže:

* Identifikovať v texte znaky mytologického a filozofického uvažovania
* Odlíšiť na základe rozlišovacích znakov filozofické otázky od bežných otázok
* Interpretovať dejiny filozofického myslenia ako proces vykazujúci dva rozhodujúce kvalitatívne posuny: ako prechod od myslenia o svete k analýze jazyka, v ktorom svet myslíme a vyjadrujeme
* Zaradiť otázky k filozofickým disciplínam
* Vymedziť základné identifikačné znaky filozofie, vedy, náboženstva, umenia a ideológie a základné diferencie, ktoré odlišujú filozofiu od uvedených významových útvarov
* Porovnať na konkrétnych príkladoch textov z dejín filozofie odlišnosť prístupov v otázke vzťahu k bohu v panteizme , teizme, deizme, ateizme
* Určiť, ktoré etické a sociálne hodnoty hrajú kľúčovú rolu v relevantných etických a sociálno-politických doktrínach (eudaimonizmus, liberalizmus, socializmus)
* Posúdiť negatívne prejavy a dôsledky inštrumentálnej racionality a jednostrannej orientácie západnej civilizácie na jednotlivé sféry života človeka v spoločnosti
* Prezentovať príklady, ako filozofia vstupuje do našej každodennosti a ovplyvňuje bežné ľudské životy

2.3. Hodnotenie, posúdenie, tvorba

Žiak dokáže:

* Uplatniť zásady vedenia filozofického dialógu v modelovom strete zástancov jedného i druhého názorového stanoviska
* Sformulovať vlastné stanovisko k filozofickému textu
* Zhodnotiť, ktoré z funkcií filozofie nadobúdajú v kontexte súčasnej spoločnosti najväčšiu váhu
* Porovnať alternatívne riešenia uvedených problémov a zaujať k nim vlastné stanovisko
* Zaujať stanovisko k námietkam nabádajúcim k opatrnosti voči sociálnym utópiám , najmä v prípade, ak ašpirujú na svoje uskutočnenie
* Zaujať postoj k chápaniu ľudskej existencie vo filozofii existencializmu
* Napísať jednoduchú filozofickú esej
  1. Pojmy:

Mýtus, filozofia, ontológia, gnozeológia, idealizmus, materializmus, dialektika, metafyzika, monizmus, dualizmus, pluralizmus, determinizmus, indeterminizmus, arché, logos, podstata – jav, subjekt – objekt, časť – celok, axiológia, etika, bytie, súcno, apória, sofistika, sokratovská irónia, utópia, stoický kľud, absolútno, transcendentno, metodická skepsa, predsudok, idoly, racionalizmus, empirizmus, sloboda, nihilizmus, Boh, existencia

**Témy:**

35. Vznik a vývoj filozofie v Grécku

36. F ako mýtus, F ako veda – logos, ontológia, gnozeológia

37. Antická F – raná – prírodné živly, arché, bytie, monizmus, dualizmus, pluralizmus

38. Antická F – raná – panta rei, panteizmus, apórie, atóm, sofizmus

39. Antická F – klasická, Sokrates, Sokratovská irónia

40. Antická F – klasická, Platón, objektívny idealizmus

41. Antická F – klasická, Aristoteles

42. Antická F – klasická, Aristoteles, metafyzika

43. Helenistická filozofia

44. Opakovanie

45. Stredoveká filozofia – spoločenské pomery

46. Patristika – A. Augustínus

47. Scholastika – raná, vrcholná, neskorá

48. T. Akvinský – tomizmus

49. Svetové náboženstvá – religionistika

50. Opakovanie

51. Renesančná filozofia – spoločenské pomery

52. Prírodovedná renesančná problematika – astronómia

53. Spoločenskovedná renesančná problematika – utópia

54. Reformácia

55. Opakovanie

56. Klasická novoveká filozofia – spoločenské pomery, racionalizmus, empirizmus

57. Empirizmus F. Bacona, idoly

58. Racionalizmus R. Descartesa, metodická skepsa, dualizmus

59. Senzualizmus – J. Locke, D. Hume, G. Berkeley

60. J. Locke – novoveký liberalizmus, deľba moci

61. B. B. Spinoza, G. W. Leibniz, T. Hobbes

62. Osvietenstvo – spoločenské pomery, zbavenie človeka predsudkov

63. Osvietenstvo – F. M. A. Voltaire, J. J. Rousseau, Ch. L. Montesquie

64. Encyklopedisti – Veľký racionálny slovník vied, umení a remesiel

65. Opakovanie

66. NKF – prechod kvantity v kvalitu

67. I. Kant – Kritika čistého rozumu, kategorický imperatív, kozmogonická hypotéza

68. G. W. F. Hegel – objektívny idealizmus, dialektika triády, filozofia dejín

69. L. Feuerbach, J. G. Fichte, F. W. J. Schelling

70. Opakovanie

71. Poklasická filozofia 19. storočia, pluralizmus, scientizmus a antropológia

72. A. Comte – pozitivizmus

73. Marxistická filozofia – K. Marx, F. Engels, filozofia činnosti a praxe

74. Filozofia existencie – S. Kierkegaard

75. Filozofia života – H. Bergson

76. Subjektívny a objektívny voluntarizmus

77. Opakovanie

78. Moderná filozofia 20.storočia – fenomenológia – E. Husserl,

79. Pragmatizmus – Ch. C. Pierce, W. James

79. Existencializmus – J. P. Sartre

80. Štrukturalizmus – M. Foucault

81. Opakovanie

82. Opakovanie

83. Opakovanie

84. Opakovanie

85. Opakovanie

86. Opakovanie

87. Opakovanie

88. Opakovanie

89. Opakovanie

90. Opakovanie

**ROBNB – 4. ročník**

* tematický plán je totožný,
* počet hodín týždenne je 5 (150 celý školský rok)

**Vypracovala Mgr. Marcela Hollá**

**V Liptovskom Mikuláši 1. decembra 2015**

**Metodické združenie na svojom zasadnutí 14. 1. 2016 prerokovalo UO IŠkVP a schválilo ich.**

**V Liptovskom Mikuláši 14. 1. 2016**